**Ministru kabineta noteikumu “Grozījums Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu “Grozījums Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” (turpmāk – MK noteikumi Nr.279) projekts (turpmāk – MK Noteikumu projekts) izstrādāts, lai nodrošinātu optimālu Eiropas Reģionālās attīstības fonda (turpmāk – ERAF) un valsts budžeta līdzekļu izvietošanu Ekonomikas ministrijas (turpmāk – EM) atbildībā esošo darbības programmas “Izaugsme un nodarbinātība” 3.prioritārā virziena “Mazo un vidējo komersantu konkurētspēja” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” un 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” pasākumu ietvaros, novērstu nepilnības, kas konstatētas praksē, ieviešot 3.1.1.6. pasākuma “Reģionālie biznesa inkubatori un radošo industriju inkubators” (turpmāk – 3.1.1.6.pasākums) projektu, un pilnveidotu pieejamo atbalsta veidu efektivitāti.MK Noteikumu projekts stāsies spēkā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts pēc EM kā atbildīgās iestādes iniciatīvas, paredzot atbalsta pasākumus uzņēmējdarbības aktivitātes veicināšanai, Covid-19 seku pārvarēšanai (saistībā ar ārkārtas situācijas izplatības seku pārvarēšanu valstī, kas noteikta ar Covid-19 infekcijas izplatības seku pārvarēšanas likumu) un eksportspējas noturēšanai citos EM pārziņā esošajos atbalsta pasākumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | “Reģionālie biznesa inkubatori un radošo industriju inkubators” programmu (turpmāk – BI programma) īsteno Latvijas Investīciju un attīstības aģentūra (turpmāk – LIAA). Atbilstoši EM uzdotajam, LIAA 2019.gada 19.februārī iesniedza EM BI programmas izvērtējumu par laika posmu no 2016.gada septembra līdz 2018.gada decembrim, tostarp, secinot, ka:* attiecīgajā pārskata periodā ir sasniegti visi kopējie noteiktie rādītāji, izlietojot mazāk finansējuma, kā plānots;
* lai paaugstinātu BI programmas dalībnieku piesaistītā finansējuma apjomu, kā arī palielinātu to BI dalībnieku skaitu, kas piesaista ārēju finansējumu, ir nepieciešams uzsākt finanšu pratības veicināšanas pasākumus, t.sk. nodrošinot finanšu konsultantu;
* jāturpina regulāri vērtēt komersantu aktivitāte Latvijā un nepieciešamība pēc BI programmas atbalsta, attiecīgi pielāgojot sniegtā atbalsta faktisku pieejamību;
* saskaņā ar prognozēm līdz BI programmas beigām netiks izlietots viss paredzētais finansējums.

MK Noteikumu projekts paredzētās izmaiņas veicinās 2020.gada darbības programmas “Izaugsme un nodarbinātība” grozījumos Nr.6 paredzēto rādītāju sasniegšanu.**1. 3.1.16. pasākuma ietvaros paredzētā finansējuma izmaiņas**Ievērojot, ka faktiskā 3.1.1.6.pasākuma rādītāju vērtība (skat.Tab.Nr.1) uz pēdējo apstiprināto maksājuma pieprasījumu pārsniedz sasniedzamos rādītājus uz 2023.gada 31.decembri (atkarībā no rādītāja 2023.gada izpilde 128%-655%) un pamatojoties uz LIAA iesniegtajā BI programmas vidusposma izvērtējumā minēto finanšu izpildes prognozi, kā arī šī brīža BI programmas finanšu izlietojumu (~31% no BI programmai pieejamā finansējuma), kas ir vidēji par 20% mazāk nekā sākotnēji bija plānots, nepieciešams samazināt 3.1.1.6.pasākuma finansējumu, kas paredzēts reģionālajiem biznesa inkubatoriem (turpmāk – BI) par 4 505 883 *euro* (t.sk., ERAF finansējumu 3 830 000 *euro* un valsts budžeta finansējumu 675 883 *euro* apmērā).Tab.Nr.1

|  |  |  |  |
| --- | --- | --- | --- |
| Rādītājs | uz 31.12. 2023. | izpilde uz pēdējo apstiprināto MP | % |
| Atbalstīto komersantu skaits, kas saņem grantus | 200 | 256 | 128% |
| Atbalstīto jaunizveidoto komersantu skaits | 400 | 703 | 175% |
| Nodarbinātības pieaugums atbalstītajos komersantos | 200 | 876,84 | 438% |
| Radošo industriju jomas komersantu skaits, kuri saņem atbalstu | 40 | 54 | 135% |
| Gala labuma guvēju skaits, kuri saņem nefinansiālu atbalstu PINK | 180 | 1359 | 755% |
| To komersantu skaits, kuri saņem nefinansiālu atbalstu | 400 | 703 | 175% |

Lai veicinātu deklarācijā par Ministru prezidenta A.K.Kariņa vadītā MK iecerēto darbību izvirzītā uzdevuma sasniegšanu, proti, panākt, ka finanšu atbalsts eksportam ir pietiekams un efektīvs, sekmējot uzņēmēju kooperēšanos eksportam un Latvijas eksporta zīmolu izveidi un nostiprināšanu, lai Latvijas uzņēmēji veiksmīgāk darbotos globālajās pievienotās vērtības ķēdēs, kā arī COVID 19 seku mazināšanai, lai atbalstītu eksportētājus atgūties no krīzes, 3.1.1.6.pasākumā atbrīvotais finansējums tiks novirzīts 3.2.1.2.pasākumam “Starptautiskās konkurētspējas veicināšana”.Pēc MK Noteikumu projekts apstiprināšanas 3.1.1.6.pasākuma finansējums norādīts tabulā Nr.2. Tab.Nr.2

|  |  |  |  |
| --- | --- | --- | --- |
|  | Kopā, euro | ERAF, euro | Valsts budžets, euro |
| Reģionālajiem biznesa inkubatoriem | 21 058 823 | 17 900 000 | 3 158 823 |
| Radošo industriju inkubatoram | 7 058 823 | 5 999 999 | 1 058 824 |
| Kopā, euro | 28 117 646 | 23 899 999 | 4 217 647 |

Ņemot vērā plānoto samazinājumu BI programmai, kā arī ievērojot LIAA vidusposma izvērtējumā secināto, par atsevišķu reģionālo BI darbības rādītājiem, tiks pārskatīts reģionālo BI ar mērķi efektivizēt finanšu izlietojumu. Šobrīd BI ir izveidoti deviņi nacionālās nozīmes attīstības centra un seši reģionālās nozīmes attīstības centra pašvaldībās. Lai efektivizētu reģionālo BI tīklu, būtu jāvērtē BI komersantu apgrozījums, eksporta apmērs (% no apgrozījuma), nomaksāto nodokļu apmērs, piesaistītā ārējā finansējuma apmērs, RIS3 komersantu īpatsvars. EM skaidro, ka priekšlikums izveidots, pamatojoties uz pasākuma finansējuma izlietojumu un sasniegtajiem rezultātiem. Ja pasākuma ietvaros tiks pieņemts lēmums par reģionālo BI samazināšanu, tiks nodrošināta pilnvērtīga BI pakalpojumu pieejamība, paredzot cita (tuvākā) reģionālā BI pārstāvja darbību likvidētā BI teritorijā, līdz ar to komersantiem tiks nodrošināta inkubācijas un pirmsinkubācijas iespēja tādā pašā apjomā. **2. Izmaiņas 3.1.1.6.pasākuma ietvaros sasniedzamajos rādītājos**3.1.1.6.pasākuma sasniedzamie iznākuma rādītāji līdz 2023.gada 31.decembrim šobrīd jau ir sasniegti, par ko liecina LIAA 2019.gada 19.februārī EM iesniegtais 3.1.1.6 pasākuma vidusposma izvērtējums un aktuālā pieejamā informācija Kohēzijas politikas fondu vadības informācijas sistēmā (turpmāk – KPVIS). Ņemot vērā pasākuma veiksmīgu progresu, MK noteikumos Nr.279 tiks noteiktas jaunas sasniedzamo rādītāju vērtības līdz 2023.gada 31.decembrim:1. atbalstīto komersantu skaits, kas saņem grantus – 300;
2. atbalstīto jaunizveidoto komersantu skaits – 1000;
3. nodarbinātības pieaugums atbalstītajos komersantos – 1000;
4. radošo industriju jomas komersantu skaits, kuri saņem atbalstu – 60;
5. gala labuma guvēju skaits, kuri saņem nefinansiālo atbalstu pirmsinkubācijas veidā – 2200;
6. komersantu skaits, kuri saņem nefinansiālu atbalstu – 1000.

EM ir iesniegusi precizējumus grozījumiem darbības programmai “Izaugsme un nodarbinātība”, nosakot sasniedzamo rādītāju “nodarbinātības pieaugums atbalstītajos komersantos”, tādējādi nodrošinot atbilstošu kumulatīvo rādītāju.Papildus iepriekš minētajiem rādītājiem, kas iekļauti kā sasniedzamie rādītāji MK noteikumu Nr.279 ietvaros, tiks noteikti jauni papildus LIAA BI darbības programmas rādītāji, kuriem LIAA jāveic uzskaite, nepieciešamības gadījumā par tiem ziņojot EM kā atbildīgajai iestādei. EM ir izvērtējusi un uzskata par nepieciešamu, saņemt pēc pieprasījuma no LIAA kā finansējuma saņēmēja jaunus rādītājus, kas nosaka BI programmā esošo gala labuma guvēju izaugsmes rādītājus, kā arī viņu devumu valsts un pašvaldības ekonomikā. Papildus norādām, ka LIAA jau šobrīd veic šo rādītāju uzskaiti. Ar MK noteikumu Nr.279 grozījumiem tiek papildināts Projekta 35.5. apakšpunkts, nosakot, ka finansējuma saņēmējam pēc pieprasījuma 10 darba dienu laikā jāiesniedz informācija atbildīgajai iestādei par:35.5.1.ekoinovāciju jomā atbalstītiem komersantiem;35.5.2.Viedās specializācijas stratēģijā (RIS 3) jomā atbalstītiem komersantiem;35.5.3. komersantu nomaksāto nodokļu apmēru;35.5.4. komersantu skaitu, kas piesaistījuši ārēju finansējumu (saņem atbalstu citos projektos, kredīti bankās, finanšu institūcijās u.c.); 35.5.5. komersantu līdzfinansējuma avotu;35.5.6. komersantu eksporta apjomu;35.5.7. komersantu skaitu, kuri izveidojušies, atrodoties inkubatorā.Par daļu no šiem rādītājiem komersanti sniedz progresa pārskatu LIAA reizi ceturksnī. LIAA jānodrošina, ka turpmāk komersanti sniegs informāciju par šajā punktā minētajiem rādītājiem. Šo rādītāju uzskaite paredzēta tikai LIAA un EM vajadzībām. Centrālā finanšu un līgumu aģentūrai nav jāuzskaita 35.5.punktā paredzētie rādītāji, kā arī minētie rādītāji netiks uzskaitīti KPVIS. **3. Grantu pieejamība no pirmā inkubācijas gada un intensitātes maiņa izejmateriālu un izejvielu grantam.**Pamatojoties uz LIAA iesniegtajā BI programmas vidusposma izvērtējumā izteikto priekšlikumu par iekārtu granta pieejamību no pirmā inkubācijas gada, EM ir izvērtējusi komersantu grantu pieprasījumu pēc aprīkojuma, tajā skaitā, iekārtām, materiāliem un izejvielām un ar šo MK Noteikumu projektu iestrādājusi MK noteikumu Nr.279 23.punktā, ka 19.1.3.apakšpunktā minētās aprīkojuma (tai skaitā, iekārtu) iegādes izmaksas un 19.1.4.apakšpunktā minētās izejmateriālu un izejvielu iegādes izmaksas tiek atļautas sākot no pirmā inkubācijas gada.Līdz šim komersantiem granti un pakalpojumi tika nodrošināti ar 50% intensitāti. Grants izejmateriālu iegādes līdzfinansēšanai tieši neveicina uzņēmuma inovāciju attīstību un ražošanas efektivitātes paaugstināšanos. Šis grants veicina uzņēmuma ātrāku iekļaušanos tirgū un risina problēmu, ar ko bieži saskaras strauji augoši jaunuzņēmumi – apgrozāmo līdzekļu trūkums. Līdz ar to grants izejvielām un materiāliem tiks nodrošināts ar 30% intensitāti. Iekārtu grants komersantiem pirmajā inkubācijas gadā tiks izsniegts pēc LIAA 2020. gada 17.janvāra noteikumiem Nr.ORG-INA-IKN-2020/581 “Kārtība, kādā Latvijas Investīciju un attīstības aģentūra Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6.pasākuma „Reģionālie biznesa inkubatori un radošo industriju inkubators””, savukārt no otrā gada jaunu grantu piešķiršanu/atteikšanu LIAA veiks, balstoties uz finanšu un risku analīzi, kuras kritērijus LIAA izstrādās līdz 2020.gada 1.novembrim. Papildus, lai būtu skaidrs, kā tiek noteikta atbalsta intensitāte un kādi nosacījumi ir pievienotās vērtības ietveršanai vai neietveršanai attiecināmajās izmaksās MK Noteikumu projektā tiek iekļauts 25.1 punkts, kas nosaka, komersants, kurš nav pievienotās vērtības nodokļa maksātājs, var attiecināt PVN izmaksas, ievērojot 24.1. un 24.2. punktā minēto publiskā finansējuma intensitāti komersantam.**4.Finanšu pratības nodrošināšana** Pamatojoties uz LIAA iesniegtajā BI programmas vidusposma izvērtējumā minēto par finanšu pratības veicināšanas nozīmi, t.sk., pienesumu ne tikai BI programmai, bet arī kopumā izpratnes uzlabošanai par uzņēmējdarbības atbalsta instrumentu pieejamību visā Latvijā, t.sk., Rīgā, 3.1.1.6.pasākumā tiek paplašināts atbalstāmās darbības, kas pieejamas atbilstoši MK noteikumu Nr.279 15.3.apakšpunktam un vērstas uz uzņēmējdarbības veicināšanas pasākumiem:* nodrošinot šo darbību pieejamību arī Rīgā (vienlaikus LIAA jānodrošina, ka nenotiek pārklāšanās ar jau esošajiem Rīgā pieejamajiem pakalpojumiem, taču tiek veikta papildinātība un veicināta sinerģija starp dažādiem publiski finansētiem esošajiem un plānotajiem atbalsta veidiem/programmām (piemēram, ar jauno Norvēģu finanšu instrumentu EM/LIAA programmu), kā arī privāti finansētām uz uzņēmējdarbības veicināšanu vērstām aktivitātēm)). Grozījumi tiek veikti MK noteikumu Nr.279 15.3.apakšpunktā un 16.punktā;
* nodrošinot pilnvērtīgu finanšu pratības veicināšanas funkciju visā Latvijā. Grozījumi tiks veikti LIAA BI programmas stratēģijā.

Finanšu pratība - prasmes kā privāto finanšu plānošana, uzkrājumu veidošana un to dažādošana, privātā kapitāla pavairošana un atvērtība jaunām iniciatīvām uzņēmējdarbībā, kas veicina ne tikai iedzīvotāju finansiālo ilgtspēju un potenciālu labklājības līmeņa paaugstināšanai, bet arī ir noteicošs faktors uzņēmējdarbības ilgtspējīgai attīstībai un. Ikviens biznesa idejas autors noteiktos apstākļos var būt finansiāli un ekonomiski aktīvs, ja viņam piemīt tāda kompetence kā finanšu pratība, kas dzīves gaitā dažkārt ir nozīmīgāka par ienākumu līmeni un profesionālo kvalifikāciju, jo izšķirīgs nosacījums turpmāk būs nevis personas rīcībā esošo finanšu daudzums, bet prasme tās efektīvi pārvaldīt un sasniegt savus mērķus. LIAA plānotie finanšu pratības pasākumi ir mērķēti uz uzņēmējdarbības uzsācēju auditoriju un paredz uzņēmējdarbības kvalitātes veicināšanu un dibināšanu.Veicot izmaiņas BI programmā pieejamajā atbalstā, publiskais atbalsts kļūst tuvāks tādam, kas uzņēmumiem būtu pieejams tirgū, attiecīgi pēc izstāšanās no inkubācijas, sagaidāms, ka uzņēmumiem kopumā ir augstākas finanšu plānošanas, naudas plūsmas vadības, turpmāko investīciju piesaistes prasmes. **5. Tehniskie grozījumi**Lai izvairītos no neviennozīmīgas MK noteikumu Nr.279 interpretācijas, MK Noteikumu projektā tiek veikti tehniski grozījumi šādos punktos un to apakšpunktos: * 10.punktā, nosakot, ka Latvijas Investīciju un attīstības aģentūra ir gan projekta iesniedzējs, gan finansējuma saņēmējs;
* 14.punktā, nosakot, ka LIAA BI nav jābūt katrā Nacionālās nozīmes attīstības centrā;
* 15.2.apakšpunktā precizē, ka inkubācijas atbalsts tiek nodrošināts komersantiem;
* 15.3.apakšpunktā precizē, ka atbalsts sniegts uzņēmējdarbības veicināšanas pasākumiem (tajā skaitā, finanšu pratības semināru organizēšanai);
* 16.punktā, nosakot, ka visos biznesa inkubatoru reģionos, tajā skaitā Rīgā var tikt organizēti uzņēmējdarbības veicināšanas pasākumi. Tiek precizēts, ka uz atbalstu 15.1.un 15.2. apakšpunktos var pretendēt tikai radošo industriju gala labuma guvēji, savukārt uz 15.3. apakšpunktā minēto atbalstu var pretendēt gan radošo industriju gala labuma guvēji, gan citu industriju pārstāvji;
* 19.6. apakšpunktā precizē atsauci uz 15.punktu;
* 35.2.6. un 35.2.7. apakšpunktā, nosakot, ka finansējuma saņēmējam savā tīmekļa vietnē jāievieto inkubācijas pasākumu īss apraksts un atbalstu saņēmušo gala labuma guvēju skaits.
* Izslēdzot 35.2.8. apakšpunktu, nosakot, ka finansējuma saņēmējam nav jāuzskaita savā tīmekļa vietnē ekoinovāciju jomā atbalstīto komersantu skaits. EM ir izvērtējusi un secinājusi, ka nav nepieciešams uzskaitīt tīmekļa vietnē ekoinovāciju jomā atbalstīto komersantu skaitu, tā samazinot administratīvo slogu finansējuma saņēmējam.

**6. Par ERAF finansējuma intensitāti un skaidrojumu par PVN piemērošanu**Projekts tiek papildināts ar punktu (24.4. punkts), kurā tiek noteikts, ka maksimāli pieļaujamā ERAF finansējuma intensitāte no projekta kopējām attiecināmajām izmaksām ir 85%. Gala labuma guvējs nevarēs pretendēt uz lielāku atbalsta intensitāti, nekā tā ir paredzēta attiecīgi MK Noteikumu projekta 16.punktam. Visām izmaksām, kuras var tikt attiecinātas uz gala labuma guvēju, tiks piemērota korekta atbalsta intensitāte. Attiecīgi komersants, kurš nav PVN maksātājs, var attiecināt PVN izmaksas, ievērojot publiskā finansējuma intensitāti gala labuma guvējiem. Savukārt komersantiem, kuri PVN var atgūt atbilstoši normatīvajiem aktiem nodokļu politikas jomā, PVN ir uzskatāms par neattiecināmajām izmaksām un attiecināmajās izmaksās, nosakot atbalsta intensitāti, netiks ietverts.Projekta ietvaros ir attiecināms 50% no ārpakalpojuma izmaksām bez PVN, savukārt 100% tiek attiecināti ārpakalpojuma izmaksu PVN, kas attiecas uz LIAA kā finansējuma saņēmēju. Trīspusējo līgumu gadījumos, piemēram, telpu nomas gadījumā, katru mēnesi mēneša maksa tiek dalīta uz pusēm – 50% LIAA maksā, 50% - gala labuma guvējs un katrai pusei tiek pieskaitīts atbilstoši arī PVN. 24.1.punkts tad arī nosaka atbalsta intensitāti 100% PVN daļai, kuras apmaksu veic LIAA. Grantu gadījumos izmaksas tiek attiecinātas bez PVN, izņemot gadījumus, kad tas nav atgūstams saskaņā ar PVN reglamentējošiem valsts tiesību aktiem. PVN, kas var būt abstrakti atgūstams, ar jebkādiem līdzekļiem, uzskatāms par finansējuma saņēmēja neattiecināmiem izdevumiem, pat ja de facto finansējuma saņēmējs pats neatgūst PVN. PVN atmaksa tiek veikta Norvēģijā, Šveicē, Islandē un Monako reģistrētiem nodokļa maksātājiem, kas, ievērojot paritātes principu nozīmē, ka Latvijā reģistrēts nodokļu maksātājs var atgūt Norvēģijā, Šveicē, Islandē un Monako samaksāto PVN.**7. De minimis atbalsta piešķiršana gala labuma guvējiem**Ņemot vērā, ka Eiropas Komisija plāno Komisijas regulas Nr. 1407/2013 darbības termiņa pagarināšanu un, lai pēc darbības termiņa pagarinājuma spēkā stāšanās nebūtu nepieciešams veikt grozījumus normatīvajā aktā, EM veic precizējumu MK noteikumu 32.punktā, konkrēta piemērošas termiņa vietā sniedzot atsauces uz Komisijas regulas Nr. 1407/2013 7.panta 4.punktu un 8.pantu.**8. Komercatbalsta piešķiršanas brīdis** Ņemot vērā to, ka MK noteikumi Nr.279 skaidri nenosaka komercdarbības atbalsta piešķiršanas brīdi, EM paredz papildināt MK noteikumus ar 34.1 punktu, kas noteiktu komercdarbības atbalsta piešķiršanas brīdi komercdarbības atbalsta saņēmējam – “Par atbalsta piešķiršanas brīdi uzskata dienu, kad ir stājies spēkā finansējuma saņēmēja pieņemtais lēmums par atbalsta piešķiršanu.”**9. Par komercdarbības atbalsta atgūšanu**Ievērojot to, ka komercdarbības atbalsts MK Noteikumu Nr.279 tiek sniegts saskaņā ar Komisijas regulu Nr. 1407/2013 un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), MK Noteikumu projekts tiek papildināts ar 34.2 punktu, kas paredz valsts atbalsta atgūšanu kopā ar procentiem, ja valsts atbalsta saņēmējs ir pārkāpis Komisijas regulas Nr. 1407/2013 prasības.**10. Par finansējuma rezervi**Ievērojot Ministru kabineta 2019.gada 11.oktobra sēdes protokollēmuma (informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”) 9.2. punktu, EM MK noteikumos Nr.279 paredz 4.1. un 4.2. svītrot atsauci uz snieguma rezervi.**11. Par de minimis atbalsta kumulāciju**LIAA šobrīd pārbauda pirms atbalsta sniegšanas granta veidā, jo tas ir vienīgais atbalsta veids, kur iespējama kumulācija. Proti, saskaņā ar iekšējo kārtību pirms lēmuma pieņemšanas par granta piešķiršanu tiek pārbaudīta atbalsta saņēmēja norādītā informācija par finansējuma avotu. Atbilstoši starp LIAA un atbalsta saņēmēju noslēgtajam līgumam, atbalsta saņēmējs granta pieteikumus iesniedz atbilstoši LIAA sagatavotai veidlapai. Turklāt pirms atbalsta maksājuma veikšanas LIAA atkārtoti pārliecinās, no kādiem līdzekļiem gala labuma guvējs veicis apmaksu. Lai atbalsta piešķiršanas nosacījumus padarītu saistošus atbalsta pretendentam, MK noteikumi Nr.279 tiek papildināti ar 30.7.apakšpunktu, kas nosaka, ka gala labuma guvējam ir jāiesniedz informācija atbalsta sniedzējam par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu, lai atbalsta sniedzējs spētu pārliecināties par normu korektu izpildi |
|  | Projekta izstrādē iesaistītās institūcijas un publiskas personas kapitālsabiedrības | EM, LIAA |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK Noteikumu projekts skar 3.1.1.6.pasākuma esošo mērķa grupu – fiziskas personas (biznesa ideju autori), kuri veic vai gatavojas uzsākt saimniecisko darbību, un sīkie (mikro), mazie un vidējie komersanti, saskaņā ar Komisijas 2014.gada 17.jūnija Regulas Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikumu.Tāpat MK Noteikumu projekts skar 3.1.1.6.pasākuma finansējuma saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projekts tiesiskais regulējums radīs pozitīvu ietekmi uz uzņēmējdarbības vidi un mikro, mazajiem, vidējiem un lielajiem komersantiem, nodrošinot labvēlīgus nosacījumus konkurences paaugstināšanai un ilgtermiņa ekonomiskās efektivitātes pieaugumam. Projekta tiesiskais regulējums nerada tiešu ietekmi uz vidi, cilvēka veselību un NVO.Projekta MK Noteikumu projekta apstiprināšanas gadījumā, LIAA kā finansējuma saņēmējam būs jāveic grozījumi noslēgtajā vienošanās ar CFLA, lai izgrozītu projekta finansējumu.Projekta tiesiskā regulējuma apstiprināšanas gadījumā LIAA un CFLA neradīsies papildus administratīvās izmaksas.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 7 942 693 | -3 830 000 | 4 446 968 | 0 | 4 042 600 | 0 | -1 076 575  |
| 1.1. valsts pamatbudžets | 7 942 693 | -3 830 000 | 4 446 968 | 0 | 4 042 600 | 0 | -1 076 575  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 9 344 346  | -4 505 883  | 5 231 728  | 0  | 4 756 000 | 0 | -1 266 559 |
| 2.1. valsts pamatbudžets | 9 344 346 | -4 505 883  | 5 231 728 | 0 | 4 756 000 | 0 | -1 266 559 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | -1 401 653 | +675 883 | -784 760 | 0 | -713 400 | 0 | +189 984 |
| 3.1. valsts pamatbudžets | -1 401 653 | +675 883 | -784 760 | 0 | -713 400 | 0 | +189 984 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.1.1.6 pasākuma ietvaros projektu īstenošanai 2020.-2023.gadam plānotais finansējums 18 315 632 EUR apmērā, tajā skaitā:2020.gadam –  4 838 463 EUR;2021.gadam –  5 231 728 EUR;2022.gadam –  4 756 000 EUR;2023.gadam –  3 489 441 EUR.3.1.1.6.pasākuma finansējuma samazinājums (ieskaitot rezerves finansējumu) plānots 4 505 883 *euro,* novirzot to uz 3.2.1.2. pasākumu “Starptautiskās konkurētspējas veicināšana” (ERAF finansējums 3 830 000 *euro* un valsts budžeta finansējums 675 883 *euro* apmērā). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms uz projektu.  |
| 8. Cita informācija | Ņemot vērā, ka finansējuma pārdale notiks no 3.1.1.6 pasākuma uz pasākumu 3.2.1.2 “Starptautiskās konkurētspējas veicināšana” ietekme uz valsts budžeta izdevumiem būs neitrāla. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|

|  |
| --- |
|  |
| 1. | Nepieciešamie saistītie tiesību aktu projekti | Līdz ar MK Noteikumu projekta virzību, būs nepieciešami grozījumi MK 2015. gada 1. decembra noteikumos Nr. 678 “Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" īstenošanas noteikumi”. |
| 2. | Atbildīgā institūcija | EM |
| 3. | Cita informācija | Nav |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam.Eiropas Komisijas 2004.gada 21.aprīļa Regulu Nr.794/2004, ar ko īsteno Padomes Regulu Nr.659/1999, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanu komercdarbības atbalsta atgūšanai. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2013. gada 18. decembra Regulas Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam ievērošanu.Eiropas Komisijas 2004.gada 21.aprīļa Regulu Nr.794/2004, ar ko īsteno Padomes Regulu Nr. 659/1999, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanu komercdarbības atbalsta atgūšanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1407/2013 7. panta 4. punkts, 8.pants | Noteikumu projekta 2.punkts | Ieviests pilnībā | Neparedz stingrākas prasības |
| Vispārēja atsauce uz Komisijas regulu Nr. 1407/2013  | Noteikumu projekta 4.punkts | Ieviests pilnībā | Neparedz stingrākas prasības |
| Komisijas regulas Nr. 794/2004 10. pants, 11.pants | Noteikumu projekta 4.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par MK Noteikumu projektu un tā virzību. |
| 2. | Sabiedrības līdzdalība projekta izstrādē | MK Noteikumu projekts 2019.gada 30.oktobrī ievietots EM tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/>, lūdzot sniegt priekšlikumus par projektu līdz 2019.gada 19.novembrim. Kā arī MK Noteikumu projekts skaņots ar visiem sadarbības partneriem, kas snieguši atzinumus. |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LIAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK Noteikumu projekta izpilde neietekmēs MK Noteikumu projekta izstrādē iesaistīto institūciju funkcijas un uzdevumus un neietekmē pieejamos cilvēkresursus. Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs J.Vitenbergs**

Vīza:

**Valsts sekretāra p.i.**

**Valsts sekretāra vietniece Z.Liepiņa**